钦定古今图书集成/明伦汇编/闺媛典/第197卷 > 吴允佳妻詹氏
## 钦定古今图书集成/明伦汇编/闺媛典/第197卷 > 吴允佳妻詹氏

按《婺源县志》：“詹氏，名起凤，庆源詹敏德女，荷花桥吴
允佳妻。年二十六，夫亡，矢志不二，事舅姑孝。姑老目
盲，氏旦夕扶持甚谨。姑病没滨危，家人畏不敢近，氏
躬侍汤药，没即槁枕柩旁，哀戚逾礼。子幼孑立，氏教
以亲正人，远群小，无贻死者忧。为娶女侄节兰为妇，
事姑尽礼。氏没，妇终身不御酒肉，人称慈以教孝，詹”
氏之训有焉。卒，年七十有二，县令旌之。